Odd Bang-Hansen
Store norske leksikon,Språk og litteratur,Norsk og samisk litteratur,Norges litteratur 1900-1960
Odd Bang-Hansen var en norsk forfatter. Han debuterte i 1938 med en impresjonistisk levende liten roman om norske studenters kår i Oslo, Fager er studentens drøm.
Ringen rundt brønnen (1946), Bang-Hansens kunstnerisk mest betydelige roman, dreier seg om en ung «hirdmanns» skjebne. Romanen prøver å finne frem til forutsetningene for nazimentaliteten. I denne natt (1947) er et heftig angrep på rasefordommene. I Møllen og lyset (1949) og Fly, hvite due (1953) vender han seg mot militariseringen og basepolitikken. Stilen er som alltid kresen og raffinert.Bang-Hansen skrev også flere barnebøker, blant annet Mette og Tom i fjellet (1948), Mette og Tom og bokstavene (1949), Mette og Tom i hulen (1951) og de prisbelønte Trapp med 9 trinn (1952) og Spillemann på flukt (1957). Videre skrev han en barnekomedie og en rekke hørespill samt Fra mitt spisebord (1973).Bang-Hansen var formann i Den Norske Forfatterforening i perioden 1965–1971. Les mer i Store norske leksikon Odd Bang-Hansen i Norsk biografisk leksikon